На основу члана 46. став 1. и члана 51б. Закона о планирању и изградњи (''Службени гласник Републике Србије'', број 72/2009, 81/2009-исправка, 64/2010-Одлука УС, 24/2011, 121/2012, 42/2013- Одлука УС, 50/2013-Одлука УС, 98/2013-Одлука УС,132/2014, 145/2014, 83/2018, 31/2019 и 37/2019), члана 32. Закона о локалној самоуправи ("Службени гласник Републике Србије" број 129/2007, 83/2014-др. закон, 101/2016-др. закон и 47/2018), члана 40. Статута Општине Владичин Хан („Службени гласник Града Врања“ број 4/2019) и члана 179. Пословника Скупштине општине Владичин Хан („Службени гласник Града Врања“ број 9/2019) Скупштина општине Владичин Хан на седници одржаној дана 22.12.2019. године, донела је

**О Д Л У К У**

**О ИЗРАДИ ДРУГЕ ИЗМЕНЕ ПЛАНА ДЕТАЉНЕ РЕГУЛАЦИЈЕ**

**ИНДУСТРИЈСКЕ ЗОНЕ ВЛАДИЧИН ХАН**

**(КО Лепеница, КО Сува Морава и КО Грамађе)**

**Члан 1.**

Приступа се изради друге измене Плана детаљне регулације индустријске зоне Владичин Хан (КО Лепеница, КО Сува Морава и КО Грамађе) (у даљем тексту: **План**).

 Приступа се изради мањих измена Плана.

**Члан 2.**

Друга измена Плана врши се у делу следећих саобраћајница:

- саобраћајница « НОВА 2», од T.7 – T.9;

- саобраћајница «НОВА 4», од T.19 – T.20;

**Члан 3.**

 Прелиминарне границе Плана обухватају подручје од око 146 ha, дефинисанo следећим правцима: са северне стране железничком пругом Београд – Скопље, са западне стране реком Лепеница, са јужне стране реком Јужна Морава и са источне стране катастарским парцелама 551,548,549 КО Лепеница (источним границама наведених катастарских парцела).

Граница планског обухвата из претходног става је оквирна, биће ближе утврђена у фази израде нацрта Плана.

**Члан 4.**

 Услови и смернице планских докумената вишег реда и ширег подручја за израду Плана садржани су у Просторном плану општине Владичин Хан (“Службени гласник града Врања”, број 21/10), којим је дефинисана саобраћајна и инфраструктурна мрежа као и претежна намена површина.

 За потребе израде Плана, расположиве су катастарске подлоге које ће се преузети из РГЗ-СКН Врање.

**Члан 5.**

 Планирање простора који је дефинисан у члану 2. одлуке, коришћење, уређење и заштита простора засниваће се на принципима рационалне организације и уређења простора, усклађивањем коришћења простора са могућностима и ограничењима у располагању природним и створеним вредностима, и са потребама дугорочног социјалног и економског развоја.

**Члан 6.**

Основни циљ израде Плана је формирање планског основа за рационално уређивање и коришћење простора наведеног у члану 2. одлуке, односно обезбеђивање просторних услова за:

* уређење дела локације;
* поделу простора на посебне целине и зоне, уколоко се иста изазове мањим изменама;
* одређивање претежне намене земљишта по зонама и целинама;
* утврђивање регулационих линија улица, нивелационих кота раскрсница улица и површина јавне намене;
* правце, коридоре и капацитете саобраћајница, енергетске, водопривредне, комуналне и друге инфраструктуре, који ће бити обухваћени мањим изменама Плана.

**Члан 7.**

 Концепт намене простора обухвата две основне намене – земљиште за површине и објекте јавне намене и земљиште за остале намене. Структуру коришћења земљишта у оквиру површина и објекaта јавне намене чине објекти и површине саобраћајне и комуналне инфраструктуре, а у оквиру површина остале намене као претежна намена са пратећим компатибилним наменама.

**Члан 8.**

Рок за израду Плана регулисаће се посебним Уговором између обрађивача и носиоца израде Плана.

**Члан 9.**

Средства за израду Плана обезбеђују се у буџету Општине Владичин Хан.

**Члан 10.**

Јавни увид ће се обавити у просторијама Општине Владичин Хан, након оглашавања у дневном средству јавног информисања, у трајању у складу са законом.

**Члан 11.**

 Донета је Одлука о неприступању изради стратешке процене утицаја Плана на животну средину у складу са Законом о стратешкој процени утицаја на животну средину („Службени гласник Републике Србије“, број 135/04 и 88/10), на основу предходно прибављеног Мишљења органа надлежног за послове заштите животне средине Општине Владичин Хан, број 501-65/2019-03 од 29.10.2019.године. Одлука је објављена у „Службеном гласнику града Врања“ број 25/2019.

**Члан 12.**

Ова Одлука ступа на снагу осмог дана од дана објављивања у „Службеном гласнику града Врања“

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-175/4/19-I**

 **ЗАМЕНИК** **ПРЕДЕСЕДНИКА**

 **Мирослав Ђорђевић**

**Графички прилог уз одлуку**

**ГРАНИЦА ОБУХВАТА ДРУГЕ ИЗМЕНЕ ПЛАНА**

**ДЕТАЉНЕ РЕГУЛАЦИЈЕ**

**ИНДУСТРИЈСКЕ ЗОНЕ ВЛАДИЧИН ХАН**

**(КО Лепеница, КО Сува Морава и КО Грамађе)**

